Läänemere regiooni uuringute magistriõppekava eesmärgiks on avardada üliõpilaste teadmisi  erinevates  sotsiaalteaduste valdkondades ning arendada pädevusi töötamiseks Läänemere  regiooniga seotud institutsioonides nii Eestis kui välisriikides. Õppima oodatakse üliõpilasi  üle kogu maailma, ka eesti üliõpilasi, kes saavad erakordse võimaluse omandada teadmisi  multikultuurilises õpikeskkonnas koduülikoolist lahkumata. Magistrikraadi kaitsnud üliõpilased  on pädevad töötamaks erinevates Läänemere regiooniga seotud valdkondades nii Eestis kui välisriikides.    Loe õppekava kohta pikemalt (eesti keeles)  Loe õppekava kohta pikemalt (inglise keeles)    Magistriõpe, nominaalne õppeaeg 2 aastat  Lõpetamisel omandatav kraad: sotsiaalteaduse magister  Tutvu õppekavaga õppeinfosüsteemis (ÕIS)  Õppetöö toimub inglise keeles.      VASTUVÕTT    Riigieelarvelised ja riigieelarvevälised õppekohad täidetakse paremusjärjestuse alusel.  Kandideerimiseks vajalik minimaalne punktisumma on 60,0.    Vastuvõtu eeltingimuseks on bakalaureusekraad või sellele vastav haridustase.  Eeldusaineid õppekaval kehtestatud pole.    Sellele õppekavale kandideerimisel peab oskama inglise  keelt nõutud tasemel.  Üliõpilaskandidaat peab tõendama oma inglise keele oskust ühega järgmistest võimalustest:  • inglise keele riigieksam vähemalt 70 punkti;  • TOEFL (Test of English as a Foreign Language) - paberil vähemalt 525 punkti, arvutipõhiselt  vähemalt 196, Interneti-põhiselt vähemalt 69/70 (info TOEFL testi sooritamise kohta Eestis);  • IELTS (International English Language Testing  System) - vähemalt 5,5 punkti;  • Tartu Ülikooli keelekeskuse inglise keele test vähemalt tasemel B2.  Inglise keele oskuse tõendamisest on üliõpilaskandidaat vabastatud juhul, kui ta on:  • õppinud Tartu Ülikoolis väliskülalisüliõpilasena;  • omandanud keskhariduse inglise keeles Euroopa Liidu või Euroopa majanduspiirkonna  (edaspidi: EEA) liikmesriikides, Ameerika Ühendriikides, Kanadas, Austraalias või Uus-Meremaal;  • omandanud keskhariduse emakeeles Euroopa Liidu  või EEA liikmesriigis ja õppinud inglise  keelt A-võõrkeelena vähemalt seitse aastat ning sooritanud inglise keele lõpueksami vähemalt tasemele B2;  • õppinud vähemalt ühe õppeaasta Euroopa Liidu või EEA liikmesriikide, Ameerika Ühendriikide,  Kanada, Austraalia või Uus-Meremaa kõrgkoolis ingliskeelsel õppekaval.    VASTUVÕTUTINGIMUSED    - motivatsioonikiri (100%)  Palun kirjutage lühike motivatsioonikiri (inglise keeles, maksimaalselt 4600 tähemärki koos  tühikutega), kus põhjendate oma soovi õppida Läänemere regiooni uuringute rahvusvahelisel õppekaval.    Tekstis tuua välja:  1. kuidas haakub Läänemere regiooni uuringute magistriõppekava Teie eelneva hariduse ja töökogemusega;  2. millisel määral on õppekavast kasu akadeemilisi huve ja edaspidist karjääri silmas pidades;  3. missugused uurimisteemad pakuvad enim huvi ja mis teemal soovite kirjutada magistritöö.    Motivatsioonikirjas hinnatakse järgmist:  • seos  üliõpilase eesmärkide ja õppekava sisu vahel (50%)  • analüüsi- ja argumenteerimisoskus (30%)  • kirjalik eneseväljendamise oskus inglise keeles (20%)  Sisseastumiseksam on sooritatud, kui tulemus on vähemalt 50 punkti    Motivatsioonikiri tuleb esitada koos sissestumisdokumentidega hiljemalt 1. juuniks 2011 (vaata ka  sisseastumise ajakava)    AVALDUSE ESITAMINE  2011.  aastal toimub vastuvõtt ingliskeelsetele magistriõppekavadele enne suvist vastuvõtuperioodi.   Sisseastumisdokumente saab esitada jooksvalt kuni 1. juunini 2011    Dokumentide esitamine  Täita ingliskeelne avaldus, mis on kättesaadav õppekava ingliskeelsel kodulehel.  Seejärel tuleb elektroonselt esitatud avaldus välja trükkida, allkirjastada ja koos teiste  sisseastumisdokumentidega  esitada Tartu Ülikooli välisüliõpilastalitusse, aadressil Ülikooli 18-104,  50090 Tartu.    Sisseastumise ajakava  Riigieelarvelised (RE) ja riigieelarvevälised (REV) õppekohad  Õppeteenustasu REV õppekohal: 1600 eurot semestris    KONTAKT  TÜ sotsiaal- ja haridusteaduskond, Balti õpingute keskus  Lossi 3-326,  51003 Tartu  Tel 737 5199  E-post: siiri.maimets@ut.ee  www.cbs.ut.ee